
Preporuke za proizvođače maski od tekstila namijenjenih za škole 


Prema Uputi za sprječavanje i suzbijanje epidemije COVID-19 vezano za rad predškolskih ustanova, 
osnovnih i srednjih škola u školskoj godini 2020./2021. obvezna je uporaba maski za djecu od 5. 
do 8. razreda i za srednjoškolce ukoliko se ne može osigurati propisana distanca od 1,5 odnosno 
dva metra. 


Materijal za izradu maski mora biti gušćeg tkanja ili višeslojna, sa elastičnim krajevima ugodnim za 
nošenje. Materijal može biti jednobojan ili višebojan pod uvjetom da se može prati pri 
temperaturi od 60 “C ili višoj. Maska mora biti uredno obrađena u skladu s namjenom te 
sadržavati deklaraciju s podacima o sastavu, održavanju, uputi za nošenje i ostalim oznakama u 
skladu s primjenjivim propisima. Maska mora biti dizajnirana da prekriva nos, usta i bradu, te 
sadržavati podesive vrpce/elastične trake. Svrha maske je da predstavlja barijeru tj. filtraciju 
čestica, osigura dišljivost te da bude prilagodljiva veličini djetetove glave. 


Materijal za izradu maski ne smije sadržavati štetne tvari (npr. azo-bojila, formaldehid, metali itd.) 
i moraju ispunjavati zahtjeve Priloga XVII Uredbe (EZ) br.1907/2006 Europskog parlamenta i Vijeća 
o registraciji, evaluaciji, autorizaciji i ograničavanju kemikalija (REACH). Preporuka je koristiti 
certificirane tekstile, kategorije proizvoda za dodir s kožom ili za proizvode za djecu. 


S obzirom na pandemiju koronavirusa u Europi, Europski odbor za normizaciju (CEN) izradio je na 
temelju zahtjeva Europske komisije dokument CWA 17553:2020, Higijenske maske za lice — Upute 
za minimalne zahtjeve, metode ispitivanja i upotrebu . Dokument sadrži podatke za proizvođače 
maski poput dizajna, veličine uključujući i dimenzije maski za djecu, izradu, te ocjenu svojstava 
maski za lice koje nisu medicinske a namijenjene su najširoj uporabi. Besplatan dokument može se 
naći na web stranici Hrvatskog zavoda za norme odnosno na poveznici: 
ftp://ftp.cencenelec.eu/EN/ResearchInnovation/CWA/CWA17553_2020.pdf 


Dodatno, na mrežnoj stranici Svjetske zdravstvene organizacije (WHO) mogu se naći podaci o 
mogućim specifikacijama maski, preporučenim slojevima i vrstama materijala koji se koriste ovisno 
o korisnicima. Dokument je dostupan na poveznici 
https://www.who.int/publications/i/item/advice-on-the-use-of-masks-in-the-community-during- 
home-care-and-in-healthcare-settings-in-the-context-of-the-novel-coronavirus-(2019-ncov)- 

